paragraph_text: Parmezan (tal. Parmigiano Reggiano), tvrdi, polumasni žuti sir od neobranog kravljeg mlijeka. Pikantnog je okusa i mirisa. Potječe iz okolice talijanskog grada Parme, odakle mu dolazi ime.<ref>LZMK, Hrvatska enciklopedija, Parmezan (pristupljeno 10. veljače 2018.) Najpoznatiji je iz porodice tvrdih sireva zrnaste strukture (tal. grana). Zrije od jedne do četiri godine. Zrenjem mu se pojačava okus i miris. Boja mu je jednaka kroz čitav presjek. Zaštićen je oznakama podrijetla u propisima Europske unije.